cyanic-selkie/wikianc huggingface dataset:
Τουρισμός στην Ελλάδα
Μαρίνες
Η Ελλάδα διαθέτει 51 μαρίνες και 14.661 θέσεις ελλιμενισμού τα οποία παρέχουν υπηρεσίες όπως κουκέτες, καύσιμα, νερό, ηλεκτρικό ρεύμα, τηλεφωνία και επισκευές. Μερικές από τις πιο ανεπτυγμένες και πιο πολυσύχναστες μαρίνες στην Ελλάδα απέχουν μόλις λίγα χιλιόμετρα από την Αθήνα. Οι μαρίνες του Αλίμου και του Φλοίσβου, στα νότια προάστια της Αθήνας, έχουν συνολική χωρητικότητα άνω των 1.800 σκαφών.
Σπα και ιαματικά λουτρά
Η Ελλάδα διαθέτει 752 ιαματικά λουτρά. Πολλά έχουν χαρακτηριστεί θεραπευτικά από το Εθνικό Ινστιτούτο Γεωγραφικής και Ορυκτής Έρευνας. Αρκετά ήταν ήδη γνωστά και εκμεταλλεύσιμα από την αρχαιότητα. Εξάλλου ο θεραπευτικός τουρισμός ήταν μια από τις πρώτες μορφές τουρισμού στον αρχαίο κόσμο. Το 1983 ιδρύθηκε η Ελληνική Ένωση Δήμων με Ιαματικά Λουτρά. Μερικά από αυτά τα αρχαία "θέρετρα σπα" βρίσκονται στην Αιδηψό, γνωστά από την εποχή του Αριστοτέλη, στο Λουτράκι, που αναφέρονται στον Ξενοφώντα, και στην Τραϊανούπολη, που ιδρύθηκε από τον αυτοκράτορα Τραϊανό τον 2ο αιώνα μ.Χ. Άλλα ιαματικά λουτρά καταγράφονται κατά τη βυζαντινή περίοδο, όπως τα ιαματικά λουτρά στον Λαγκαδά. Στα τέλη του 19ου και αρχές του 20ού αιώνα, αυτά τα ιαματικά λουτρά περιλάμβαναν κοσμοπολίτικες εγκαταστάσεις, ξενοδοχεία και εστιατόρια ενώ αρκετά εξέχοντα μέλη της κοινωνίας τόσο του νεοελληνικού όσο και του οθωμανικού κράτους (για περιοχές που εξακολουθούν να είναι ενσωματωμένες σε αυτό) επένδυσαν σε τουριστικές υποδομές και ιδιωτικά κτήματα. Ο θεραπευτικός τουρισμός έγινε ιδιαίτερα διαδεδομένος τις δεκαετίες 1960 και 1970 ενώ τη δεκαετία 1980 υποστηρίχθηκε ευρέως από ένα πρόγραμμα κοινωνικού τουρισμού, το οποίο παρείχε επιχορήγηση σε ένα μεγάλο μέρος των δαπανών για τους ηλικιωμένους ωφελούμενους. Σήμερα ωστόσο υπάρχει μια επείγουσα ανάγκη για ανακαίνιση, αποκατάσταση και ανύψωση αυτών των ιαματικών λουτρών με βάση τα σύγχρονα δεδομένα και πρότυπα με σκοπό να δημιουργηθεί μια διεθνής πελατεία. Στο μεταξύ οι επισκέπτες μπορούν να βρουν ιαματικά λουτρά υψηλού επιπέδου στα Λουτρά Πόζαρ, στην Αιδηψό, στα Καμένα Βούρλα, στο Λουτράκι κοντά στην Κόρινθο καθώς και στον Καϊάφα στη δυτική πλευρά της Πελοποννήσου. Η ολοκληρωμένη λίστα με τα ιαματικά λουτρά στην Ελλάδα μπορεί να δώσει μια εικόνα για τον αξεπέραστο πλούτο των ιαματικών πηγών της χώρας.
Μουσεία
Διάφορα είδη μουσείων βρίσκονται σε όλη την Ελλάδα. Σε γενικές γραμμές, κάθε μεγάλη πόλη της Ελλάδας διαθέτει το δικό της αρχαιολογικό μουσείο, το οποίο φιλοξενεί ευρήματα από την ευρύτερη περιοχή. Ωστόσο τα περισσότερα μουσεία βρίσκονται σε μεγάλες πόλεις όπως η Αθήνα, στην οποία συναντώνται το περίφημο Νέο Μουσείο Ακρόπολης και το Εθνικό Αρχαιολογικό Μουσείο. Επιπλέον υπάρχει ένας μεγάλος αριθμός από γκαλερί όπως η Εθνική Πινακοθήκη στην Αθήνα. Η Θεσσαλονίκη επίσης διαθέτει πληθώρα μουσείων, όπως το Μουσείο Βυζαντινού Πολιτισμού. Συνολικά, υπάρχουν περίπου 150 μουσεία σε όλη την Ελλάδα, τα οποία είναι εύκολα προσβάσιμα από τους τουρίστες.
Αρχαιολογικοί χώροι
Υπάρχουν ποικίλοι αρχαιολογικοί χώροι διάσπαρτοι σε όλη την Ελλάδα, αρκετοί από τους οποίους είναι δημοφιλείς στους τουρίστες. Η πρωτεύουσα Αθήνα διαθέτει πολλούς αρχαιολογικούς χώρους, με τους γνωστότερους να είναι η Ακρόπολη, ο Ναός του Ολυμπίου Διός, το αρχαίο νεκροταφείο του Κεραμεικού, ο λόφος Φιλοπάππου, η Ακαδημία Πλάτωνος και η αρχαία αγορά.
Στη γειτονική περιοχή της Αττικής βρίσκονται οι τύμβοι και τα ταφικά αναχώματα του Μαραθώνα, στα οποία φιλοξενούνται οι στάχτες των Αθηναίων και Πλαταιών οπλιτών οι οποίοι σκοτώθηκαν στην ομώνυμη μάχη. Ευρήματα τόσο από την περιοχή όσο και από τη μάχη του Μαραθώνα σώζονται στο Αρχαιολογικό Μουσείο Μαραθώνα. Στη δυτική Αττική βρίσκεται η Ελευσίνα όπου, από το 1700 π.Χ. έως τον 4ο αιώνα μ.Χ., λάμβαναν χώρα τα Ελευσίνια Μυστήρια ή αλλιώς τα Μυστήρια της Δήμητρας και της Κόρης. Στην ανατολική Αττική βρίσκεται το Σούνιο, με τα ερείπια του Ναού του Ποσειδώνα.
Στη Στερεά Ελλάδα βρίσκεται η Θήβα, μια αρχαία πόλη που κάποτε ανταγωνιζόταν την Αθήνα και κυριάρχησε στην ελληνική μυθολογία. Οι Δελφοί διαθέτουν ένα διακεκριμένο αρχαίο θέατρο, την τοποθεσία του μαντείου των Δελφών. Οι Θερμοπύλες είναι κυρίως γνωστές για τη μάχη που πραγματοποιήθηκε εκεί το 480 π.Χ., στην οποία μια υπερμεγέθης ελληνική δύναμη πιθανότατα επτά χιλιάδων (συμπεριλαμβανομένων των 300 Σπαρτιατών) νίκησε τη σημαντικά πολύ μεγαλύτερη δύναμη των Περσών του Ξέρξη που εκτιμάται ότι έφτανε τα 70.000-300.000 στρατιώτες.
Αλβέρτος του Τέσεν (1817-1895)
O Αλβέρτος (γερμ. Albrecht, 3 Αυγούστου 1817 - 18 Φεβρουαρίου 1895) από τον Οίκο των Αψβούργων-Λωρραίνης, ήταν δούκας του Τέσσεν (1847-95) και αρχιδούκας της Αυστρίας. Ήταν στρατηγός της Αυστρίας, γενικός επιθεωρητής για 36 έτη και αρχιστράτηγος της Αυστρο-Ουγγαρίας και της Γερμανίας.
Τουρισμός στην Ελλάδα
Αρχαιολογικοί χώροι
Η χερσόνησος της Πελοποννήσου, που δεσπόζει στο νότιο άκρο της ηπειρωτικής χώρας, διαθέτει μεγάλη ποικιλία από αρχαιολογικούς χώρους. Ξεκινώντας από το βόρειο άκρο, η αρχαία Κόρινθος βρίσκεται κοντά στη σύγχρονη πόλη με το ίδιο όνομα. Στο βορειοανατολικό άκρο της Πελοποννήσου βρίσκεται η Επίδαυρος με το αρχαίο θέατρο που έχει πια ανακαινιστεί, το Άργος με αρκετά αρχαία ερείπια, συμπεριλαμβανομένου του Ηραίου, και η Νεμέα όπου, κατά την ελληνική μυθολογία, ο Ηρακλής σκότωσε το λιοντάρι της θεάς Ήρας ενώ κατά την αρχαιότητα λάμβαναν χώρα στην περιοχή τα Νέμεα. Το σημαντικότερο ιστορικό κέντρο είναι οι Μυκήνες, οι οποίες κατά τη δεύτερη χιλιετία π.Χ., ήταν ένα από τα σημαντικότερα κέντρα του ελληνικού πολιτισμού, ένα στρατιωτικό φρούριο που κυριάρχησε σε ένα μεγάλο μέρος της νότιας Ελλάδας. Η περίοδος της ελληνικής ιστορίας από το 1600 π.Χ. έως το 1100 π.Χ. ονομάζεται μυκηναϊκή περίοδος, ως αναφορά στις Μυκήνες. Η Τίρυνθα, επίσης, που βρίσκεται στην ίδια περιοχή, την Αργολίδα, αποτελεί μυκηναϊκό αρχαιολογικό χώρο.
Αλβέρτος του Τέσεν (1817-1895)
Βιογραφία
Ο Αλβέρτος Φρειδερίκος Ροδόλφος Δομίνικος ήταν ο πρωτότοκος γιος του Καρόλου Λουδοβίκου, Δούκα του Τέσσεν, και της Ερριέττας, κόρης του Φρειδερίκου Γουλιέλμου του Νασσάου-Βάιλμπουργκ.
Τουρισμός στην Ελλάδα
Αρχαιολογικοί χώροι
Στο κέντρο της Πελοποννήσου βρίσκονται η Σπάρτη, όπου κοντά στη σύγχρονη πόλη υπάρχουν αρχαία ερείπια, με σημαντικότερο τον τάφο του Λεωνίδα, η Τεγέα, σημαντικό θρησκευτικό κέντρο της αρχαίας Ελλάδας, στην οποία βρίσκεται ο ναός της Αθηνάς Αλέα, η Λυκοσούρα που κατά τον Παυσανία θεωρείται η αρχαιότερη πόλη στον κόσμο.
Αλβέρτος του Τέσεν (1817-1895)
Βιογραφία
Από μικρός είχε στρατιωτική κλίση και ο πατέρας του τον ενθάρρυνε σε αυτό. Αν και έπασχε από ήπιας μορφής επιληψία, αυτό δεν τον εμπόδισε να κάνει στρατιωτική σταδιοδρομία. Εισήλθε στον Αυστριακό στρατό το 1837 με στρατιωτικό διοικητή τον Γιόζεφ Ραντέτσκυ. Έγινε υποστράτηγος το 1840 και αντιστράτηγος το 1843.
Τουρισμός στην Ελλάδα
Αρχαιολογικοί χώροι
Στη δυτική πλευρά της Πελοποννήσου βρίσκονται οι Βάσσαι, ένας αρχαιολογικός χώρος στο βορειοανατολικό τμήμα της Μεσσηνίας, η ίδια η Μεσσήνη, τα ερείπια μιας μεγάλης κλασικής πόλης-κράτους που ιδρύθηκε από τον Επαμεινώνδα το 369 π.Χ., και στην Πύλο, τα ερείπια του ανακτόρου του Νέστορα, που αποτελεί την κύρια δομή ενός οικισμού της υστεροελλαδικής εποχής, ο οποίος πιθανότατα περιβαλλόταν κάποτε από οχειρωμένο τείχος. Στο βορειοδυτικό τμήμα βρίσκεται η Ολυμπία, με πολλά αρχαία ερείπια όπως ο ναός του Δία, ο ναός της Ήρας, η παλαίστρα και το Λεωνίδαιο.
Αλβέρτος του Τέσεν (1817-1895)
Στρατιωτικές εκστρατείες
Προήχθη σε στρατηγό του Ιππικού το 1845 και του δόθηκε η διοίκηση της Άνω Αυστρίας, της Κάτω Αυστρίας και του Σάλτσμπουργκ. Το 1847 απεβίωσε ο πατέρας του και κληρονόμησε το ανάκτορο Βάιλμπουργκ στη Βάδη παρά τη Βιέννη, που το έκανε θερινή διαμονή της οικογένειας. Το χειμώνα η οικογένειά του ζούσε στο ανάκτορο του Αλβέρτου Καζιμίρ του Τέσσεν (νυν Μουσείο Αλβέρτου).
Τουρισμός στην Ελλάδα
Αρχαιολογικοί χώροι
Οι αρχαιολογικοί χώροι της Ηπείρου, που είναι το δυτικό τμήμα της ηπειρωτικής Ελλάδας, περιλαμβάνουν την Αμβρακία με τα ερείπια της αρχαίας πρωτεύουσας του Πύρρου της Ηπείρου, τη Δωδώνη, της οποίας το ιερό θεωρείται ως το παλαιότερο ελληνικό μαντείο και πιθανόν χρονολογείται από τη δεύτερη χιλιετία π.Χ. σύμφωνα με τον Ηρόδοτο, την Ελαία κοντά στον Αχέροντα, την πόλη Γίτανα. Η Νικόπολη ή αρχαία Νικόπολη, που βρίσκεται επίσης στην Ήπειρο, ιδρύθηκε από το 31 π.Χ. από τον Οκταβιανός Αύγουστος στη μνήμη της νίκης του επί του Αντωνίου και της Κλεοπάτρας στο Άκτιο το προηγούμενο έτος. Υπάρχουν τα ερείπια που ορισμένοι πιστεύουν ότι ανήκουν στο νεκρομαντείο του Αχέροντα, ενός αρχαίου ελληνικού ναού νεκρομαντείας αφιερωμένου στον Άδη και την Περσεφόνη.
Αλβέρτος του Τέσεν (1817-1895)
Στρατιωτικές εκστρατείες
Ήταν διοικητής της Βιέννης και το 1848, στις οδομαχίες των επαναστατικών αναταραχών, τραυματίστηκε. Οι στρατιώτες του εξασφάλισαν το κέντρο της πόλης, αλλά όχι τα προάστια. Δεν έδειξε αποφασιστικότητα και οι αρχές της πόλης τον αντικατέστησαν. Στάλθηκε με μία μοίρα στη Βόρεια Ιταλία, όπου ο Κάρολος Αλβέρτος της Σαρδηνίας δημιουργούσε συνασπισμό κρατών για την εκδίωξη των Αυστριακών. Διέσχισε το Τιτσίνο και διοικώντας τη μοίρα του εξασφάλισε τη νίκη της Νοβάρα το 1849.
Τουρισμός στην Ελλάδα
Αρχαιολογικοί χώροι
Η Θεσσαλία, μια άλλη περιοχή στην κεντρική Ελλάδα, διαθέτει αρχαιολογικό χώρο στη Λάρισα, τον λόφο Φρούριο, που αποτελεί την τοποθεσία ενός αρχαίου θεάτρου και επίσης περιλαμβάνει τα ερείπια μιας βασιλικής.
Αλβέρτος του Τέσεν (1817-1895)
Στρατιωτικές εκστρατείες
Έγινε πολιτικός και στρατιωτικός διοικητής της Ουγγαρίας από το 1851 ως το 1860. Το 1864 η σύζυγός του Χιλδεγάρδη μετέβη στο Μόναχο για την κηδεία του αδελφού της Μαξιμιλιανού Β΄, αλλά ασθένησε από φλεγμονή πνευμόνων και πλευρίτιδα και απεβίωσε. Το 1866 ξέσπασε ο Αυστρο-Πρωσικός Πόλεμος και ορίστηκε διοικητής της Νότιας Στρατιάς για να αντιμετωπίσει τις ιταλικές δυνάμεις του Βίκτορα Εμμανουήλ Β΄. Νίκησε τον Ιούνιο στη μάχη της Κουστότσα, αλλά δεν ακολούθησε τις νικημένες ιταλικές δυνάμεις στο Μούντσιο· δεν εκμεταλλεύτηκε την επιτυχία του. Τον Ιούλιο ο Αυστριακός στρατός υπό τον Λούντβικ φον Μπένεντεκ υπέστη συντριπτική ήττα στο Κένινγκρατς από τον Πρωσικό του Χέλμουτ φον Μόλτκε. Ο Αλβέρτος ονομάστηκε γενικός διοικητής το 1866. Μετά από την ήττα αυτή τίποτε δεν μπορούσε να γίνει εναντίον της Πρωσίας και υπεγράφη ειρήνη με την Ιταλία και με την Πρωσία, στις οποίες παραχωρήθηκε η Βενετία και το Χόλσταϊν αντίστοιχα. Η Αυστριακή αυτοκρατορία έγινε το διπλό βασίλειο της Αυστρο-Ουγγαρίας.
Τα τελευταία έτη
Το 1888 έγινε αρχιστράτηγος της Αυστρίας και το 1893 της Γερμανίας: ο Γουλιέλμος Β΄ της Γερμανίας έστειλε το στρατηγό Βάλτερ φον Λόα να του παραδώσει τη στραταρχική ράβδο. Συνέχισε να είναι αρχιστράτηγος και σε προχωρημένη ηλικία. Ωστόσο το 1895 έχασε μερικώς την όρασή του και το άλογό του έπρεπε να καθοδηγείται από βοηθό.
Απεβίωσε το 1895 και τάφηκε δημοσία δαπάνη στην Αυτοκρατορική Κρύπτη της Βιέννης. Η περιουσία του και ο τίτλος του κληροδοτήθηκε στον ανιψιό του Φρειδερίκο, Δούκα του Τέσσεν. Μπροστά από την κατοικία του Αλβέρτου στη Βιέννη, νυν Μουσείο Αλβέρτου, έχει στηθεί έφιππος ανδριάντας του. Το όνομά του δόθηκε το 1872 στο θωρηκτό Αρχιδούκας Αλβέρτος, που το 1908 μετονομάστηκε σε Feuerspeier (Άγαλμα φωτιάς) και το 1920 παραχωρήθηκε στην Ιταλία που το ονόμασε Buttafuocco (Φλογοβόλο).
Οικογένεια
Το 1844 νυμφεύτηκε τη Χιλδεγάρδη των Βίττελσμπαχ, κόρη του Λουδοβίκου Α΄ της Βαυαρίας, και είχε τέκνα:
Τουρισμός στην Ελλάδα
Αρχαιολογικοί χώροι
Στην παρακείμενη περιοχή της Μακεδονίας υπάρχει το Δίον, το ιερό μέρος των αρχαίων Μακεδόνων. Το Δίον είναι ένας αρχαιολογικός χώρος που περιλαμβάνει έναν μεγάλο ναό αφιερωμένο στον Δία και μια σειρά από ναούς αφιερωμένους στη Δήμητρα και την Ίσιδα. Η Πέλλα, πόλη της Μακεδονίας, είναι η πρωτεύουσα της Αρχαίας Μακεδονίας και η γενέτειρα του Μεγάλου Αλεξάνδρου και του Φιλίππου Β΄ της Μακεδονίας.
Αλβέρτος του Τέσεν (1817-1895)
Πηγές
Κατηγορία:Οίκος των Αψβούργων-Λωρραίνης
Τουρισμός στην Ελλάδα
Αρχαιολογικοί χώροι
Άλλοι αρχαιολογικοί χώροι στη Μακεδονία είναι η Όλυνθος στη Χαλκιδική, οι Φίλιπποι, που ιδρύθηκαν από τον βασιλιά Φίλιππο Β΄ της Μακεδονίας στην τοποθεσία της θρακικής αποικίας των Κρηνίδων, η Αμφίπολη, μια αρχαία πόλη που κάποτε κατοικούνταν από τους Ηδωνούς, η Λίβηθρα, μια αρχαία πόλη κοντά στον Όλυμπο όπου ο Ορφέας θάφτηκε από τις Μούσες, τα Στάγειρα, τα ερείπια μιας αρχαίας πόλης γνωστής ως γενέτειρας του Αριστοτέλη, η Βεργίνα, Μνημείο Παγκόσμιας Κληρονομιάς, που είναι η τοποθεσία των μακεδονικών βασιλικών τάφων και τα ερείπια της αρχαίας πρωτεύουσας της Μακεδονίας.
Η Θράκη, της οποίας το δυτικό τμήμα μόνο ανήκει στη νεότερη Ελλάδα, διαθέτει αρχαιολογικό χώρο στα Άβδηρα. Το Διδυμότειχο είναι μια ιστορική πόλη που χτίστηκε κοντά στα σύνορα με την Τουρκία και περιλαμβάνει πολλά αρχαία ελληνικά, βυζαντινά και οθωμανικά ορόσημα όπως τα ερείπια της αρχαίας πόλης της Πλωτινούπολης, οι βυζαντινές οχυρώσεις που χτίστηκαν γύρω από την πόλη, το τζαμί που χτίστηκε το 1420 και τα αθόρυβα λουτρά που θεωρούνται το παλαιότερο χαμάμ στην Ευρώπη.
Τα ελληνικά νησιά διαθέτουν πολλά ιστορικά αξιοθέατα. Η Χαλκίδα βρίσκεται στην Εύβοια. Η Δήλος είναι ένα ακατοίκητο νησί στις Κυκλάδες, διάσημο για τα αρχαιολογικά του αξιοθέατα όπως ο ναός της Δήλου, η Ταράτσα των Λιονταριών και το Σπίτι των Δελφινιών. Στη Σύρο, κοντά στον Πειραιά με τον οποίο συνδέεται με πλοίο το οποίο διαρκεί μόλις 2,5 ώρες, βρίσκεται η νεοκλασική πόλη της Ερμούπολης όπου δυο πολιτισμοί και δυο θρησκείες ζουν αρμονικά και ειρηνικά. Διαθέτει παραλίες, κλασικό θέατρο, καζίνο και γενικό νοσοκομείο.
Η Σαντορίνη, νησί των Κυκλάδων, αποτελεί την τοποθεσία της αρχαίας Θήρας, μιας αρχαίας πόλης στην κορυφογραμμή του απότομου βουνού ύψους 360 μέτρων και του Ακρωτηρίου, ενός οικισμού της μινωικής εποχής του χαλκού. Το συγκρότημα ναών στη Σαμοθράκη είναι ένα από τα κυριότερα θρησκευτικά ιερά στην Ελλάδα, που βρίσκονται στο νησί της Σαμοθράκης.
Η Ρόδος, ένα από τα νησιά των Δωδεκανήσων, περιλαμβάνει την ακρόπολη της Ρόδου, που χρονολογείται την κλασική ελληνιστική περίοδο (5ος-3ος αιώνας π.Χ.), την ακρόπολη της Λίνδου, μια φυσική ακρόπολη που οχυρώθηκε διαδοχικά από τους Έλληνες, τους Ρωμαίους, τους Βυζαντινούς, τους Ιππότες του Αγίου Ιωάννη και τους Οθωμανούς, την αρχαία πόλη της Κάμειρου. Στο κοντινό νησί της Κω βρίσκεται το Ασκληπιείο, τα ερείπια ενός από τους μεγαλύτερους θεραπευτικούς ναούς του αρχαίου κόσμου και το μέρος στο οποίο θεραπεύτηκε ο Ιπποκράτης, ο πατέρας της σύγχρονης ιατρικής. Στο Καστελλόριζο, το ανατολικότερο νησί της Ελλάδας, βρίσκεται ο τάφος του Λυκία, ενός πετρόκτιστου τάφου που κτίστηκε από τον αρχαίο ανατολίζοντα πολιτισμό των Λυκίων.
Θρησκευτικός τουρισμός
Η Ελλάδα προωθεί τον θρησκευτικό και προσκυνηματικό τουρισμό σε περιοχές με σημαντική ιστορική θρησκευτική παρουσία όπως στα χριστιανικά μοναστήρια στα Μετέωρα και στο Άγιο Όρος.
Ιατρικός τουρισμός
Το εύκρατο κλίμα της Ελλάδας, το υψηλά εκπαιδευμένο ιατρικό προσωπικό και οι πρωτοποριακές ιατρικές καινοτομίες συμβάλλουν στην ιατρική ταξιδιωτική βιομηχανία της χώρας.
Οικοτουρισμός
Η Ελλάδα έγινε τα τελευταία χρόνια προορισμός για τον οικοτουρισμό (ειδικά για την πεζοπορία, την ορειβασία, το κανό και την σπηλαιογραφία). Οι κύριοι προορισμοί για σκι είναι η Αράχωβα, τα Καλάβρυτα, το Καρπενήσι και το Μέτσοβο. Το ελληνικό κράτος προσπαθεί να εισάγει έναν όλο και αυξανόμενο αριθμό οικοτουριστών προκειμένου να βοηθήσει και να σώσει το περιβάλλον της χώρας. Έτσι οι τουρίστες και οι ντόπιοι μπορούν να επωφελούνται από ένα καθαρότερο περιβάλλον.
Συνεδριακός τουρισμός
Ο συνεδριακός τουρισμός, που στοχεύσει στις ακαδημαϊκές, επιχειρηματικές, ή πολιτιστικές αγορές, είναι ο ακρογωνιαίος λίθος της εθνικής τουριστικής πολιτικής. Συνεπώς, η ελληνική κυβέρνηση, με την ισχυρή υποστήριξη των τοπικών αρχών, προσφέρει ωφέλιμες επιχορηγήσεις σε μετρητά, επιδοτήσεις χρηματοδοτικής μίσθωσης και απασχόλησης αλλά και φορολογικές αποζημιώσεις για τη δημιουργία νέων συνεδριακών εγκαταστάσεων και την επέκταση των υφιστάμενων. Σε μια έκθεση στο περιοδικό Meeting and Incentive Travel, η Ελλάδα κατατάχθηκε στην όγδοη θέση παγκοσμίως όσον αφορά τις διανυκτερεύσεις για τον συνεδριακό τουρισμό. Στοιχεία από το Tourism Satellite Accounting Research, υπό την καθοδήγηση του Παγκόσμιου Συμβουλίου Ταξιδίων και Τουρισμού, παρουσίασε μια παγκόσμια αύξηση στα έσοδα από επαγγελματικά ταξίδια στην Ελλάδα από $1,51 δις το 2001 σε $2,69 δις το 2011. Το 1998 το ποσό αυτό ανερχόταν σε $1,18 δις.
Τουρισμός όλες τις εποχές & χειμερινός τουρισμός
Το ελληνικό κράτος προσπαθεί να προωθεί τον τουρισμό σε όλες τις εποχές του έτους αλλά και τον χειμερινό τουρισμό στην Ελλάδα, με τους οποίους θα μπορούσαν ίσως να αυξηθούν ακόμα περισσότερο οι διεθνείς αφίξεις.
Επιδράσεις στην οικονομία
Η τουριστική κατανάλωση αυξήθηκε σημαντικά μετά την αλλαγή της χιλιετίας, από $17,7 δις το 2000 σε $29,6 δις το 2004. Οι θέσεις εργασίας που σχετίζονται άμεσα ή έμμεσα με τον τουρισμό ήταν 659.719 και αντιπροσώπευε το 16,5% της συνολικής απασχόλησης της Ελλάδας το 2004.
Έσοδα ανά χώρα
Η Ελλάδα έλαβε 17,68 δις ευρώ (περίπου 11% του συνολικού ΑΕΠ της χώρας) μέσω της τουριστικής βιομηχανίας το 2019. Οι 5 κορυφαίες χώρες με τα περισσότερα έσοδα ήταν (έσοδα σε ευρώ):
Επισκέπτες
Το 2009 η χώρα καλωσόρισε περισσότερους από 19,3 εκατομμύρια τουρίστες, μια σημαντική αύξηση μετά τα 17,7 εκατομμύρια τουρίστες που καλωσόρισε το 2008. Η συντριπτική πλειοψηφία των τουριστών στην Ελλάδα προέρχεται από την Ευρωπαϊκή Ένωση (12,7 εκατ), ακολουθούμενη από την Αμερική (0,56 εκατ), την Ασία (0,52 εκατ), την Ωκεανία (0,1 εκατ) και την Αφρική (0,06 εκατ). Το 2007 περισσότεροι Βρετανοί επισκέφθηκαν την Ελλάδα από οποιαδήποτε άλλη εθνικότητα, συνολικά 2,61 εκατομμύρια, αποτελώντας το 15% των τουριστών της χώρας μόνο για εκείνο το έτος. Την ίδια χρονιά 2,3 εκατομμύρια Γερμανοί, 1,8 εκατομμύρια Αλβανοί και 1,1 εκατομμύρια Βούλγαροι επισκέφτηκαν τη χώρα. Το 2007, το 92,8% του συνολικού αριθμού τουριστών στην Ελλάδα ήταν από χώρες της Ευρώπης.
Η πιο δημοφιλής τουριστική περιοχή της Ελλάδας είναι η Κεντρική Μακεδονία, κοντά σε μερικά από τα πιο δημοφιλή αξιοθέατα της χώρας όπως η Χαλκιδική, ο Όλυμπος, η Πέλλα (γενέτειρα του Μεγάλου Αλεξάνδρου) και η Θεσσαλονίκη (η δεύτερη μεγαλύτερη πόλη της Ελλάδας). Το 2009 η Μακεδονία καλωσόρισε 3,9 εκατομμύρια τουρίστες ή το 18% του συνολικού αριθμού των τουριστών που επισκέφθηκαν την Ελλάδα εκείνη τη χρονιά, ακολουθούμενη από την Αττική (2,6 εκατομμύρια) και την Πελοπόννησο (1,8 εκατομμύρια). Η Βόρεια Ελλάδα είναι η περιοχή με τις περισσότερες επισκέψεις, με 6,5 εκατομμύρια τουρίστες, ενώ η Κεντρική Ελλάδα έρχεται δεύτερη με 6,3 εκατομμύρια.
Σύμφωνα με μια έρευνα που πραγματοποιήθηκε στην Κίνα το 2015, η Ελλάδα ψηφίστηκε ως η νούμερο ένα επιλογή των Κινέζων ως τουριστικός προορισμός. Τον Νοέμβριο 2016, η Αυστρία, όπως και η Κίνα, ανακοίνωσε ότι η Ελλάδα ήταν ο αγαπημένος τουριστικός προορισμός των πολιτών της. Παράλληλα με αυτές τις εκθέσεις, ο πρώην υπουργός τουρισμού της Ελλάδας Άρης Σπηλιωτόπουλος ανακοίνωσε το άνοιγμα ενός γραφείου του Εθνικού Οργανισμού Τουρισμού στη Σανγκάη μέχρι τα τέλη του 2010 και έτσι ο ΕΟΤ διευθύνει σήμερα δυο τουριστικά γραφεία στην Κίνα, ένα στο Πεκίνο και ένα στη Σανγκάη. Εκτιμάται ότι το 2013 η Ελλάδα καλωσόρισε περισσότερους από 17,93 εκατομμύρια τουρίστες, 10% αύξηση συγκριτικά με το 2012. Περισσότεροι από 22 εκατομμύρια τουρίστες επισκέφτηκαν την Ελλάδα το 2014 και ο αριθμός αυτός αυξήθηκε σε 26 εκατομμύρια το 2015 ενώ προσέλκυσε 28 εκατομμύρια τουρίστες το 2016, καθιστώντας την Ελλάδα ως μια από τις χώρες με τις περισσότερες επισκέψεις σε ευρωπαϊκό και παγκόσμιο επίπεδο. Ο τουρισμός στην Ελλάδα κορυφώνεται συνήθως μεταξύ Μαΐου και Σεπτεμβρίου όταν και πραγματοποιείται περίπου το 75% όλων των τουριστικών επισκέψεων.
Αφίξεις ανά χώρα
Το 2019 η Γερμανία κατατάχθηκε ως η κορυφαία τουριστική αγορά για την Ελλάδα με περίπου 4,03 εκατομμύρια τουρίστες να επισκέπτονται τη χώρα. Ακολούθησαν το ΗΒ και η Ιταλία με περίπου 3,5 και 3,5 εκατομμύρια τουρίστες στην Ελλάδα αντίστοιχα. Παραδοσιακά η Γερμανία, το Ηνωμένο Βασίλειο, η Ιταλία, η Γαλλία και οι ΗΠΑ θεωρούνται οι κύριες τουριστικές αγορές για την Ελλάδα. Το 2019, οι δέκα κορυφαίες χώρες άφιξης στην Ελλάδα ήταν:
Προώθηση του ελληνικού τουρισμού
Ο τουρισμός στην Ελλάδα είναι υπό την εποπτεία του Εθνικού Οργανισμού Τουρισμού, που όρισε την τραγουδίστρια Έλενα Παπαρίζου, νικήτρια του Διαγωνισμού Τραγουδιού Eurovision 2005, ως πρέσβειρά του. Ο τραγουδιστής Σάκης Ρουβάς, που εκπροσώπησε την Ελλάδα στον Διαγωνισμό Τραγουδιού Eurovision 2009, είναι προς το παρόν ο πρέσβης του Εθνικού Οργανισμού Τουρισμού.
Οι διαφημίσεις που εμφανίζονται στον ιστότοπο του ΕΟΤ επικεντρώνονται στο τρίπτυχο του ήλιου, της άμμου και της θάλασσας. Ωστόσο η τουριστική εκστρατεία υφίσταται μια σημαντική αλλαγή καθώς προωθούνται ο αστικός και ο συνεδριακός τουρισμός, μαζί με τον πολιτιστικό τουρισμό και τον τουρισμό ευεξίας. Η νέα εκστρατεία για τον ελληνικό τουρισμό ευελπιστεί να οδηγήσει σε αύξηση των τουριστικών εσόδων. Το σλόγκαν των διαφημίσεων είναι "You in Greece" ("Εσείς στην Ελλάδα").
Εξωτερικοί σύνδεσμοι
Κατηγορία:Τουρισμός στην Ευρώπη
Καστανιά Καρδίτσας
Η Καστανιά ή Καστανέα είναι οικισμός της Θεσσαλίας στην Περιφερειακή Ενότητα Καρδίτσας.
Γεωγραφικά - Ιστορικά στοιχεία
Η Καστανιά βρίσκεται στα νότια του νομού και ανατολικά του φράγματος της λίμνης Πλαστήρα ενώ απέχει περίπου 25 χλμ. ΝΔ. από την Καρδίτσα. Είναι κτισμένη στις πλαγιές του όρους Ίταμος σε υψόμετρο 800 μέτρα σε περιοχή κατάφυτη με έλατα και καστανιές, με θέα βορειοανατολικά τον Θεσσαλικό κάμπο μέχρι τον Όλυμπο και δυτικά την Πίνδο. Στο χωριό υπάρχουν ενοικιαζόμενα δωμάτια, κοινοτικός ξενώνας αλλά και κάμπινγκ σε μια παραλίμνια δασική έκταση διαμορφωμένη από το δασαρχείο. Μαζί με την γειτονική Μούχα, πριν την Επανάσταση του 1821 αποτελούσαν μια κοινότητα, αλλά με την σύσταση του Ελληνικού Κράτους το 1830, η μεν Καστανιά έμεινε στον τότε Οθωμανικό η δε Μούχα στο Ελληνικό τομέα.
Αξιοθέατα θεωρούνται η εκκλησία Κοιμήσεως της Θεοτόκου (με περίτεχνο ξυλόγλυπτο τέμπλο του 18ου αιώνα από την κατεστραμμένη Ιερά Μονή της Μούχας), η εκκλησία του Αγίου Αθανασίου (χρονολογείται από το 1776) και η Ιερά Μονή του Αγίου Νικολάου Σιαμάδων, που χτίστηκε το 1600 και είναι γνωστή για την υπόγεια σήραγγά της. Στο παλιό πετρόκτιστο Δημοτικό Σχολείο στεγάζεται το Κέντρο Χλωρίδας και Πανίδας των Αγράφων αλλά και το Μουσείο-Παραδοσιακό Εργαστήριο τσαρουχιών της οικογένειας Κόγια, το οποίο έχει ζωή ενός αιώνα.
Στην τοποθεσία Ύψωμα Τσούκα έχουν βρεθεί κατάλοιπα οχύρωσης, πιθανόν ακρόπολης καθώς και οχυρωμένος αρχαίος οικισμός που χρονολογείται τον 4ο αιώνα π.Χ. και τους ελληνιστικούς χρόνους. Την περίοδο του Βυζαντίου, αναφέρεται ότι υπήρχε σχολή γραμμάτων από το 17ο αιώνα, από την οποία προήλθαν δύο Οικουμενικοί Πατριάρχες του 17ου και του 18ου αιώνα.
Διοικητικά στοιχεία
Αναφέρεται επίσημα ως Καστανιά, μετά την ένωση της Θεσσαλίας με την Ελλάδα, το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Ιτάμου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά της διορθώθηκε σε Καστανέα Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με τον Κουτσοπάπουλο και τη Μούχα αποτελούν την κοινότητα Καστανέας που υπάγεται στη δημοτική ενότητα Ιτάμου του δήμου Καρδίτσας. Σύμφωνα με την απογραφή του 2011 έχει 196 κατοίκουςι ενώ το 1981 και το 1991 ήταν 318 και 264 αντίστοιχα.
Παραπομπές
Κατηγορία:Χωριά του νομού Καρδίτσας Κατηγορία:Δήμος Καρδίτσας
Αντρέας Κρίστενσεν
O Αντρέας Κρίστενσεν (Andreas Christensen, 10 Απριλίου 1996) είναι Δανός ποδοσφαιριστής που αγωνίζεται στην Μπαρτσελόνα και στην Εθνική Δανίας στη θέση του αμυντικού.
Σε συλλόγους
Σε ηλικία 8 ετών εντάχθηκε στην Μπρόντμπυ και το 2012 ξεκίνησε να παίζει στην ομάδα νέων της Τσέλσι. Το 2013 έγινε μέλος της ομάδας των ανδρών του αγγλικού συλλόγου, ενώ από το 2015 ως το 2017 παραχωρήθηκε δανεικός στην Γκλάντμπαχ. Επέστρεψε στην Τσέλσι το καλοκαίρι του 2017 και έκανε το ντεμπούτο του στην Πρέμιερ Λιγκ στις 20 Αυγούστου, στον εκτός έδρας αγώνα εναντίον της Τότεναμ. Με την Τσέλσι κατέκτησε το Τσάμπιονς Λιγκ το 2020-21, το Γιουρόπα Λιγκ το 2018-19 και το FA Cup 2017-18. Τον Ιούλιο του 2022 αποκτήθηκε από την Μπαρτσελόνα με τετραετές συμβόλαιο και ρήτρα 500 εκατομμυρίων ευρώ.
Στην εθνική ομάδα
Στην Εθνική Δανίας παίζει από το 2015 και σημείωσε το πρώτο του γκολ στις 14 Νοεμβρίου 2017, στον δεύτερο αγώνα μπαράζ με την Ιρλανδία για την πρόκριση στο Παγκόσμιο Κύπελλο του 2018. Στη συνέχεια, επελέγη στο ρόστερ της ομάδας στο Μουντιάλ 2018 και του Euro 2020.
Παραπομπές
Κατηγορία:Δανοί ποδοσφαιριστές Κατηγορία:Ποδοσφαιριστές Εθνικής Δανίας Κατηγορία:Ποδοσφαιριστές Εθνικής Δανίας Κ21 Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Μπορούσια Μενχενγκλάντμπαχ Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Μπρόντμπυ ΙΦ Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Αμυντικοί ποδοσφαιριστές Κατηγορία:Παίκτες νικητές ΟΥΕΦΑ Γιουρόπα Λιγκ Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Παρθένια
Παρθένια ή παρθένεια λέγονται τα αρχαία χορικά λυρικά τραγούδια που έψελνε ο χορός των παρθένων σε διάφορες γιορτές, με κυριότερη του Θεού Διονύσου.
Μπάρνιμ Ε΄ της Πομερανίας-Στολπ
Ο Μπάρνιμ Ε΄, γερμαν. Barnim V (1369 - 1403) από τον Οίκο των Γκρίφφινς ήταν δούκας της Πομερανίας-Στολπ μαζί με τους μεγαλύτερους αδελφούς του.
Βιογραφία
Ήταν ο τέταρτος γιος τού Μπόγκισλαβ Ε΄ δούκα της Πομερανίας-Στολπ και της Αδελαΐδας των Γουέλφων, κόρης τού Ερνέστου Α΄ δούκα τού Μπράουνσβαϊγκ-Γκρούμπενχαγκεν.
Παρθένια
Εκτέλεση
Τα παρθένια εκτελούνταν από τις παρθένες του χορού, οι οποίες είτε όλες μαζί είτε η μία μετά την άλλη, συνομιλούσαν ανοίγοντας διάλογο με τον επικεφαλής του χορού και συνθέτη των τραγουδιών αυτών, και αμφότερα υπήρχαν φιλοφρονήσεις.
Μπάρνιμ Ε΄ της Πομερανίας-Στολπ
Βιογραφία
Το 1374 τον πατέρα του διαδέχθηκε ο πρωτότοκος αδελφός του Καζιμίρ Δ΄, που όμως προσπαθώντας να διεκδικήσει το πολωνικό στέμμα, σκοτώθηκε. Τον διαδέχθηκαν οι ετεροθαλείς αδελφοί του Βάρτισλαβ Ζ΄, Μπόγκισλαβ Η΄ και Μπάρνιμ Ε΄. Ο τελευταίος έλαβε μερικά μέρη στο Στολπ. Το 1395 απεβίωσε ο Βάρτισλαβ Ζ΄ και τον διαδέχθηκε ο μόνος γιος του Έρικ Α΄ που έγινε και βασιλιάς της Ένωσης τού Κάλμαρ (Δανίας, Σουηδίας και Νορβηγίας)· το 1403 απεβίωσε και ο Μπάρνιμ Ε΄.
Παρθένια
Αρχαίοι Έλληνες ποιητές
Οι αρχαίοι Έλληνες ποιητές που έγραψαν παρθένια ήταν ο Σιμωνίδης, ο Βακχυλίδης, ο Πίνδαρος και ο Αλκμάν.
Μπάρνιμ Ε΄ της Πομερανίας-Στολπ
Οικογένεια
Νυμφεύτηκε μία από τον Οίκο των Γκεντιμινιδών, συγγενή τού Βυτάουτας μεγάλου δούκα της Λιθουανίας, αλλά δεν απέκτησαν απογόνους.
Εξωτερικοί σύνδεσμοι
Κατηγορία:Οίκος της Πομερανίας
Παρθένια
Αρχαίοι Έλληνες ποιητές
Ο πιο σημαντικός ποιητής παρθενίων θεωρείται ο Αλκμάν που έζησε κατά τα μέσα του 7ου αιώνα π.Χ. και ήταν σπουδαίος ποιητής της Αρχαίας Σπάρτης.
Ακολουθεί αντιπροσωπευτικό απόσπασμα από ένα παρθένιο του Αλκμάνα, το οποίο βρέθηκε το 1855 και αποτελεί το αρχαιότερο δείγμα ελληνικής χορικής ποίησης.
Αρχαία Σπάρτη
Το εν λόγω είδος της λυρικής ποίησης καλλιεργήθηκε ιδιαίτερα στην Αρχαία Σπάρτη. Οι γυναίκες είχαν μεγάλη ελευθερία αγωγής, που έφερνε πολύ στην αντρική, και εκδηλωνόταν κυρίως στις γιορτές που γινόντουσαν στην πόλη.
Σημειώσεις
<references responsive="0" group="Σημ" />
Παραπομπές
Κατηγορία:Μετρική
Αλεξάνδρα της Δανίας
Η Αλεξάνδρα (δανικά: Alexandra af Danmark, 1 Δεκεμβρίου 1844 - 20 Νοεμβρίου 1925) του Οίκου του Γκλύξμπουργκ ήταν πριγκίπισσα της Δανίας, σύζυγος του Εδουάρδου Ζ΄ του Ηνωμένου Βασιλείου και, ως εκ τούτου, βασίλισσα του Ηνωμένου Βασιλείου και αυτοκράτειρα της Ινδίας από το 1901 μέχρι το 1910.
Ως Πριγκίπισσα της Ουαλίας από το 1863 μέχρι και το 1901, κέρδισε τις καρδιές των Βρετανών και παρέμεινε πολύ δημοφιλής. Το στυλ και το ντύσιμό της υιοθετήθηκαν από πολλές γυναίκες της τότε εποχής. Η Αλεξάνδρα παρέμεινε εκτός των πολιτικών πραγμάτων σε γενικές γραμμές, εκτός από την περίπτωση που προσπάθησε, ανεπιτυχώς, να επηρεάσει τη γνώμη των Βρετανών υπουργών και της οικογένειας του συζύγου της, προς όφελος της Ελλάδας και της Δανίας. Γενικότερα, τα καθήκοντα της περιορίστηκαν σε φιλανθρωπική εργασία.
Με τον θάνατο της Βασίλισσας Βικτωρίας το 1901, ο Αλβέρτος Εδουάρδος στέφθηκε βασιλιάς ως Εδουάρδος Ζ΄. Από τον θάνατό του το 1910 μέχρι το τέλος της ζωής της, κράτησε τον τίτλο της Βασιλομήτορος. Ως μητέρα του Γεωργίου Ε΄ του Ηνωμένου Βασιλείου αναφερόταν ως Η Μεγαλειότητά της, Βασίλισσα Αλεξάνδρα. Ήταν γνωστό πως δεν εμπιστευόταν καθόλου τον ανιψιό της, τον Γουλιέλμο Β΄ της Γερμανικής Αυτοκρατορίας, και υποστήριξε τον γιο της κατά της διάρκεια του Α΄ Παγκοσμίου Πολέμου κατά τον οποίο η Βρετανία και οι σύμμαχοί της πολέμησαν τη Γερμανία.
Γέννηση
Η Αλεξάνδρα Καρολίνα Μαρία Καρλόττα Λουίζα Ιουλία γεννήθηκε την 1η Δεκεμβρίου 1844 στο Κίτρινο Παλάτι στην Κοπεγχάγη. Ήταν το δεύτερο παιδί και η πρώτη κόρη του Χριστιανού του Σλέσβιχ-Χόλσταιν-Σόντερμπουργκ-Γκλύξμπουργκ και της Λουίζας της Έσσης-Κάσσελ. Στην οικογένειά της ήταν γνωστή ως Άλιξ.
Η οικογένειά της ήταν σχετικά άγνωστη και με περιορισμένη οικονομική ευμάρεια ενώ η κατοικία τους είχε παραχωρηθεί από τον Βασιλιά. Ο Χανς Κρίστιαν Άντερσεν ήταν συχνός καλεσμένος τους και διηγούνταν ιστορίες στα παιδιά πριν εκείνα πήγαιναν για ύπνο.
Το 1848 ο πατέρας της επιλέχθηκε με τη συγκατάθεση των μεγάλων δυνάμεων για να διαδεχτεί τον άτεκνο μακρινό του εξάδελφο, Φρειδερίκο Ζ΄, στον θρόνο της Δανίας. Η οικογένεια μετακόμισε στο Παλάτι Μπέρνστορφ και παρόλο που η θέση τους ήταν πλέον καλύτερη, η οικονομική τους κατάσταση δεν άλλαξε. Δεν συμμετείχαν στην κοσμική ζωή της Αυλής καθώς αρνούνταν να συναναστραφούν την τρίτη σύζυγο του Φρειδερίκου Ζ΄, Λουίζε Ράσμουσσεν, γιατί είχε αποκτήσει νόθο παιδί με έναν παλιό της εραστή.
Γάμος και οικογένεια
Η Βικτωρία του Ηνωμένου Βασιλείου και ο σύζυγός της, Αλβέρτος, είχαν αρχίσει την εύρεση νύφης για τον γιο του και διάδοχο, Αλβέρτο Εδουάρδο, Πρίγκηπα της Ουαλίας. Ζήτησαν επίσης και τη βοήθεια της κόρης τους Βικτωρίας, συζύγου του Διαδόχου της Πρωσία ς, για την αναζήτηση κατάλληλης υποψηφίας νύφης. Η Αλεξάνδρα δεν ήταν η πρώτη επιλογή τους, δεδομένου ότι οι Δανοί ήταν σε διαμάχη με τους Πρώσους, λόγω του Σλέσβιχ-Χόλσταϊν και διότι η βρετανική βασιλική οικογένει α είχε περισσότερο σχέσεις με τους Γερμανούς. Τελικά, μετά από την απόρριψη των άλλων υποψηφίων, κατέληξαν στην Αλεξάνδρα. Στις 24 Σεπτεμβρίου 1861 η Πριγκίπισσα Βικτωρία έφερε σε επαφή τον αδελφό της Αλβέρτο Εδουάρδο και την Αλεξάνδρα στο Σπάιερ.
Σχεδόν ένα χρόνο αργότερα, στις 9 Σεπτεμβρίου 1862 (μετά τη σχέση του με τη Νέλλι Κλίφντεν και τον θάνατο του πατέρα του) ο Αλβέρτος Εδουάρδος έκανε πρόταση γάμου στην Αλεξάνδρα στο Βασιλικό Παλάτι του Λαίκεν, μέρος διαμονής του μακρινού θείου του, Λεοπόλδου Α΄ του Βελγίου. Η Αλεξάνδρα κατέφθασε στο Γκρέιβσεντ του Κεντ στην Αγγλία στις 7 Μαρτίου 1863 μέσω της βασιλικής θαλαμηγού Βικτωρία και Αλβέρτος. Η άφιξή της χαιρετίστηκε από τους Βρετανούς ενώ ο Άρθουρ Σάλλιβαν συνέθεσε μουσική για την περίσταση και ο Άλφρεντ, Λόρδος Τέννυσον, έγραψε μια ωδή προς τιμήν της.
Το ζευγάρι παντρεύτηκε στις 10 Μαρτίου 1863 στο Παρεκκλήσιο του Αγίου Γεωργίου στο Κάστρο του Ουίνδσορ. Την τελετή πραγματοποίησε ο Τόμας Λάνγκλεϋ, Αρχιεπίσκοπος του Κάντερμπερυ. Η επιλογή τού τόπου της τελέσεως τού γάμου επικρίθηκε ευρέως, καθώς η τελετή έλαβε χώρα έξω από το Λονδίνο και ο τύπος κατήγγειλε, ότι το μεγαλύτερο πλήθος του κόσμου δεν θα είναι σε θέση να δει το θέαμα Οι Δανοί δυσαρεστήθηκαν διότι λίγοι συγγενείς της Αλεξάνδρας ήταν καλεσμένοι ενώ η βρετανική Αυλή ήταν υποχρεωμένη να φορά σκούρα χρώματα λόγω πένθους για τον Πρίγκηπα Αλβέρτο. Το ζεύγος πέρασε τον μήνα του μέλιτος στην Οικία Όσμπορν στη Νήσο Ουάιτ.
Η Αλεξάνδρα και ο Εδουάρδος Ζ΄ απέκτησαν τρεις γιους και τρεις κόρες. Το πρώτο τους παιδί, ο Αλβέρτος Βίκτωρ, γεννήθηκε δύο μήνες νωρίτερα στις αρχές του 1864, ενώ φαίνεται ότι και τα υπόλοιπα παιδιά της γεννήθηκαν πρόωρα. Κάποιοι ιστορικοί εικάζουν ότι η Αλεξάνδρα παραπλάνησε τη Βασίλισσα Βικτωρία ως προς την ημερομηνία γέννησής τους γιατί δεν ήθελε να είναι παρούσα στον τοκετό. Κατά τον τοκετό του τρίτου της παιδιού το 1867, παρουσίασε ρευματικό πυρετό που έθεσε σε κίνδυνο τη ζωή της και της προκάλεσε μόνιμο χωλό βάδισμα. Σύμφωνα με πηγές της γκουβερνάντας των παιδιών, η Αλεξάνδρα ήταν τρυφερή και αφοσιωμένη μητέρα.
Πριγκίπισσα της Ουαλίας
Μετά την ενθρόνιση του πατέρα της, η διαμάχη μεταξύ Δανίας και Πρωσίας σχετικά με το Σλέσβιχ-Χόλσταϊν οξύνθηκε και οδήγησε σε προσάρτηση των δύο πέμπτων της Δανίας από τη Γερμανική Συνομοσπονδία. Η Αλεξάνδρα και ο Αλβέρτος Εδουάρδος υποστήριζαν τους Δανούς σε αντίθεση με τη Βικτωρία που παραδοσιακά ήταν με το πλευρό των Γερμανών, γεγονός που έφερε ρήξεις στις σχέσεις τους και αποστροφή της Αλεξάνδρας προς τους Γερμανούς για το υπόλοιπο της ζωής της.
Στη δημόσια ζωή της η Αλεξάνδρα περιγράφηκε ως αξιοπρεπής και γοητευτική, ενώ στην ιδιωτική ζωή της τρυφερή και πρόσχαρη. Ήταν γνωστή για το στυλ της και επηρέασε τη μόδα της εποχής. για Αγαπούσε τις κοινωνικές εκδηλώσεις, την ιππασία, το κυνήγι, τον χορό και την παγοδρομία. Το γεγονός ότι συνέχισε να έχει κοινωνική ζωή και μετά τη γέννηση του πρώτου της παιδιού δυσαρεστούσε τη Βασίλισσα και χειροτέρευε τη σχέση τους.
Υπέφερε από αυξανόμενη κώφωση και σταδιακά απομακρύνθηκε από την κοσμική ζωή και περνούσε περισσότερο χρόνο με τα παιδιά και τα κατοικίδιά της. Το τελευταίο της παιδί, ο Αλέξανδρος Ιωάννης, έζησε μονάχα μια μέρα και ο θάνατός του τον Απρίλιο του 1871 συγκλόνισε την Αλεξάνδρα.
Ο Αλβέρτος Εδουάρδος και η Αλεξάνδρα ζούσαν κυρίως στην Οικία Σάντριγχαμ και χρησιμοποιούσαν την Οικία Μάρλμπορω όταν βρίσκονταν στο Λονδίνο. Κατά πολλούς ιστορικούς, ο γάμος τους ήταν ευτυχισμένος. Όμως, ο Αλβέρτος Εδουάρδος είχε πολλές ερωμένες καθ'όλο τον έγγαμο βίο τους, όπως την ηθοποιό Λίλλι Λάνγκτρυ, την Ντέιζυ Γκρέβιλ, Κόμισσα του Ουώρικ, τη φιλάνθρωπο Άγκνες Κήζερ και την κοσμική Άλις Κέππελ που έμεινε μαζί του έως τον θάνατό του.
Μαζί με τον Αλβέρτο Εδουάρδο έκαναν πολλά ταξίδια, μεταξύ άλλων στην Ιρλανδία, στην Αυστρία, στην Αίγυπτο, στην Ελλάδα, στα πεδία μάχης στην Κριμαία και στην Τουρκία (ήταν η πρώτη γυναίκα που που παρευρέθηκε σε δείπνο με τον σουλτάνο). Υποστήριζε την Ελλάδα και τη Ρωσία, στις οποίες ηγεμόνευαν τα αδέλφια της Γεώργιος και Δάγμαρ. Τάχθηκε κατά της Τουρκίας κατά τον Ρωσοτουρκικό Πόλεμο του 1877 και ζητούσε την αναθεώρηση των ελληνο-οθωμανικών συνόρων. Το 1881 ταξίδεψε με τον σύζυγό της στη Ρωσία για να παραβρεθεί στη στέψη του νέου Αυτοκράτορα (μετά τη δολοφονία του Αλεξάνδρου Β΄) και να συμπαρασταθεί στην αδελφή της, πλέον Αυτοκράτειρα, Μαρία Φιόντοροβνα.
Έφερε εις πέρας πολλά δημόσια καθήκοντα και η Βασίλισσα Βικτωρία έγραφε ότι το έκανε για να την γλιτώσει από το βάρος και την κόπωση. Επισκεπτόταν συχνά το Νοσοκομείο του Λονδίνου και ένας από τους ασθενείς που συνάντησε ήταν ο Τζόσεφ Μέρρικ, γνωστός ως Άνθρωπος Ελέφαντας. Συνήθως δεχόταν χειροκροτήματα και επευφημίες από το πλήθος με σημαντική εξαίρεση την επίσκεψη στο Κορκ το 1885, πόλη με έντονη ιρλανδική εθνικιστική δράση.
Ο θάνατος του μεγαλύτερου γιού της, Αλβέρτου Βίκτωρα, το 1892 ήταν μεγάλο πλήγμα για την Αλεξάνδρα. Διατήρησε το δωμάτιό του και τα πράγματά του ακριβώς όπως τα άφησε, όπως είχε συμβεί με τον παππού του, Πρίγκηπα Αλβέρτο, το 1861. Μετά τον θάνατο του Αλεξάνδρου Γ΄ της Ρωσίας και την άνοδο του ανιψιού της Νικολάου στον θρόνο το 1894, επισκέφθηκε με τον σύζυγό της την αδελφή της στη Ρωσία και τη στήριξε πολύ τις επόμενες δύο εβδομάδες έως την κηδεία του Τσάρου. Παρέμειναν έως τον γάμο του Νικολάου με την ανιψιά τους Αλίκη της Έσσης & του Ρήνου το ίδιος έτος.
Βασίλισσα και αυτοκράτειρα
Ο θάνατος της Βικτωρίας το 1901 έφερε την άνοδο του Αλβέρτου Εδουάρδου στον θρόνο ως Εδουάρδου Ζ΄. Η Αλεξάνδρα έγινε βασίλισσα του Ηνωμένου Βασιλείου και αυτοκράτειρα της Ινδίας. Δύο μήνες μετά ο γιος της και πλέον διάδοχος Γεώργιος και η σύζυγός του Μαρία του Τεκ ξεκίνησαν για μια εκτεταμένη περιοδεί στην αυτοκρατορία αφήνοντας τα παιδιά τους στον Εδουάρδο και την Αλεξάνδρα που τα λάτρευαν. Με την επιστροφή τους και λίγες μέρες πριν την τελετή στέψης τον Ιούνιο του 1902, ο Εδουάρδος αρρώστησε σοβαρά με σκωληκοειδίτιδα και αναγκάστηκε να υποβληθεί σε επέμβαση. Η τελετή αναβλήθηκε, ενώ η Αλεξάνδρα πήρε τη θέση του σε δημόσιες εμφανίσεις. Τελικά, η τελετή πραγματοποιήθηκε τον Αύγουστο του 1902.
Η ζωή της Αλεξάνδρας δεν άλλαξε σημαντικά μετά την άνοδό της ως βασίλισσας. Τον Ιανουάριο του 1906 ο πατέρας της πέθανε και εκείνη και η αδελφή της Χήρα Αυτοκράτειρα Μαρία Φιόντοροβνα αγόρασαν μια έπαυλη στη Δανία σε μια προσπάθεια δημιουργίας ενός ιδιωτικού καταφυγίου.
Της απαγορεύθηκε η πρόσβαση στα έγγραφα του Βασιλιά για να αποφευχθεί η εμπλοκή της σε πολιτικά ζητήματα. Η δυσπιστία της προς τους Γερμανούς και τον Γουλιέλμο Β΄ ήταν γνωστή. Το 1908 έγραψε ένα υπόμνημα που απέστειλε σε Βρετανούς υπουργούς και στρατιωτικούς όπου τους προειδοποιούσε να μην πραγματοποιήσουν την ανταλλαγή της βρετανικής νήσου Χέλγκολαντ στη Βόρεια Θάλασσα για τη Ζανζιβάρη, όμως η ανταλλαγή έγινε εν τέλει. Όπως σωστά είχε προβλέψει, οι Γερμανοί τη χρησιμοποίησαν για να ενισχύσουν το ναυτικό τους. Μισούσε τον Γουλιέλμο Β΄ που θεωρούσε εχθρό ενώ η γερμανική εφημερίδα Frankfurter Zeitung έκανε επίθεση σε αυτήν και την αδελφή της, Χήρα Αυτοκράτειρα της Ρωσίας, ως το επίκεντρο της "παγκόσμιας αντι-γερμανικής συνωμοσίας".
Το 1910 έγινε η πρώτη βασίλισσα που παρακολούθησε μια σημαντική διαβούλευση στη Βουλή των Κοινοτήτων όπου κάθισε στο θεωρείο των γυναικών για δύο ώρες. Λίγο μετά από αυτό επισκέφθηκε τον αδελφό της Γεώργιο στην Κέρκυρα όπου και έλαβε νέα για τη σοβαρή επιδείνωση της υγείας του Εδουάρδου. Έφυγε αμέσως, επέστρεψε στην Αγγλία μία ημέρα πριν τον θάνατό του και έμεινε στο πλευρό του. Αργότερα το ίδιο έτος εγκατέλειψε το Παλάτι του Μπάκιγχαμ και εγκαταστάθηκε στην Οικία Μάρλμπορω ενώ διατήρησε το Σάντριγχαμ.
Το τέλος
Μετά τον θάνατο του Εδουάρδου Ζ΄ στις 6 Μαΐου 1910, η Αλεξάνδρα έγινε βασιλομήτωρ, ως χήρα βασίλισσα και μητέρα του νέου μονάρχη Γεωργίου Ε΄. Δεν παρέστη καν στη στέψη του γιου της το 1911 δεδομένου ότι δεν ήταν σύνηθες να στέφεται κάποιος βασιλιάς και να παρακολουθεί τη στέψη του άλλος βασιλιάς ή βασίλισσα, αλλά κατά τα άλλα συνέχισε τη δημόσια πλευρά της ζωής της, όπως να αφιερώνει τον περισσότερο χρόνο σε φιλανθρωπικούς σκοπούς. Ένας από αυτούς ήταν το φιλανθρωπικό ίδρυμα Αλεξάνδρα Ρόουζ Ντέυ, όπου τα άτομα με ειδικές ανάγκες κατασκεύαζαν τεχνητά τριαντάφυλλα, που πωλούντο για την ενίσχυση των νοσοκομείων από τις γυναίκες εθελόντριες. Ήταν υπέρ της αφαίρεσης των βρετανικών τίτλων των Γερμανών αριστοκρατών η οποία νομιμοποιήθηκε το 1917 λόγω του Α΄ Παγκοσμίου Πολέμου.
Όντας σε μεγάλη ηλικία, η Αλεξάνδρα είχε αρχίσει να χάνει την ακοή της, πράγμα που δυσκόλευε την επικοινωνία. Η Αλεξάνδρα επιθυμούσε να παραμένει τις ελεύθερες ώρες της μόνη της, αν και συχνά δεχόταν την επίσκεψη της αγαπημένης της αδελφής Μαρίας Φιόντοροβνας. Μετά τη Ρωσική Επανάσταση και την εκτέλεση της αυτοκρατορικής οικογένειας το 1918, η Μαρία Φιόντοροβνα έφυγε από τη Ρωσία και έμεινε για ένα διάστημα με την Αλεξάνδρα. Δεν έκανε πολλά ταξίδια στο εξωτερικό, καθώς δεν το επέτρεπε η κακή κατάσταση της υγείας της. Το 1920, ένα αιμοφόρο αγγείο στο μάτι της έσπασε, αφήνοντας την προσωρινά με μερική τύφλωση. Προς το τέλος της ζωής της, η μνήμη και η ομιλία της είχαν μειωθεί.
Απεβίωσε στις 20 Νοεμβρίου 1925 στην Οικία Σάντριγχαμ, μετά από καρδιακή προσβολή, σε ηλικία 80 ετών. Η σωρός της τέθηκε σε λαϊκό προσκύνημα στο Αββαείο του Ουέστμινστερ και τάφηκε σε έναν περίτεχνο τάφο δίπλα στον σύζυγό της στο Παρεκκλήσι του Αγίου Γεωργίου στο Κάστρο του Ουίνδσορ.
Quotidiano di Sicilia
Η Quotidiano di Sicilia (στα ελληνικά μεταφράζεται: Καθημερινή της Σικελίας), είναι μια εφημερίδα οικονομικού περιεχομένου της Σικελίας και εκδίδεται στην Κατάνια. Η εφημερίδα κυκλοφορεί πέντε φορές την εβδομάδα (Τρίτη έως Σάββατο) και διανέμεται σε ειδησεογραφικα γραφεία δωρεάν και σε συνδρομητές.
Ιστορικό
Στα τριάντα χρόνια κυκλοφορίας, η εφημερίδα έχει ανανεωθεί και αναπτυχθεί, διατηρώντας παράλληλα την έρευνα, η οποία θεωρήθηκε ανέκαθεν ένας σημαντικός τομέας της δημοσιογραφίας.
Συντάκτες
Το συντακτικό προσωπικό βασίζεται στη δουλειά δέκα δημοσιογράφων και πάνω από εκατό εξωτερικών συνεργάτων, οι οποίοι πραγματοποιούν έρευνες και ανταποκρίσεις απ' όλη τη Σικελία.
Κάθε μέρα υπάρχουν εννέα επαρχιακές σελίδες, που καλύτπτουν όλες τις μεγάλες πόλεις της Σικελίας. Ένα από τα δυνατά σημεία της οικονομικής εφημερίδας είναι τα Φόρουμ στα οποία συμμετείχαν, με την πάροδο των χρόνων, οι επισκέπτες των τεσσάρων γραφείων της εφημερίδας στην Κατάνια, το Παλέρμο, τη Μεσσήνη και την Καλτανισσέττα και πάνω από 1900 εκπροσώποι εθνικών, περιφερειακών και τοπικών θεσμών.
Εξωτερικοί σύνδεσμοι
Κατηγορία:Εφημερίδες με τόπο έκδοσης την Ιταλία Κατηγορία:Εφημερίδες στην ιταλική γλώσσα
Ολλανδικό Πρωτάθλημα Επιτραπέζιας Αντισφαίρισης
Το Ολλανδικό Πρωτάθλημα Επιτραπέζιας Αντισφαίρισης (ολλανδικά: Nederlands kampioenschap tafeltennis) είναι το εθνικό ατομικό πρωτάθλημα στην επιτραπέζια αντισφαίριση της Ολλανδίας, που διοργανώνεται από την Ολλανδική Ομοσπονδία Επιτραπέζιας Αντισφαίρισης (Nederlandse Tafeltennisbond).
Πραγματοποιείται κάθε χρόνο και αναδεικνύει τους πρωταθλητές Ολλανδίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1935.
Κάτοχοι μεταλλίων
thumb|right|Ο 7 φορές πρωταθλητής στο απλό ανδρών, Μπερτ Όνες. thumb|right|Ο 12 φορές πρωταθλητής στο απλό ανδρών, Μπερτ φαν ντερ Χελμ. thumb|right|Ο 6 φορές πρωταθλητής στο απλό ανδρών, Πολ Χάλνταν. thumb|right|Ο 6 φορές πρωταθλητής στο απλό ανδρών, Τρίνκο Κιν. thumb|right|Η 14 φορές πρωταθλήτρια στο απλό γυναικών, Μπετίνε Φρίσεκοπ. thumb|right|Η 10 φορές πρωταθλήτρια στο απλό γυναικών, Λι Τζιάο.
Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
Εξωτερικοί σύνδεσμοι
Κατηγορία:Επιτραπέζια αντισφαίριση στην Ολλανδία Κατηγορία:Εθνικές διοργανώσεις επιτραπέζιας αντισφαίρισης
Οντς ΜΚ
Ιστορία
Η ΙΦ Όντ ιδρύθηκε το 1885. και αποτελεί τον παλαιότερο σε λειτουργία σύλλογο της Νορβηγίας. Αρχικά είχε τμήματα γυμναστικής, βορινού σκι και στίβου. Στις 31 Μαρτίου 1894 δημιουργήθηκε το τμήμα ποδοσφαίρου με την ονομασία Οντς ΜΚ.
Ευρωπαϊκές συμμετοχές
Ο πίνακας που ακολουθεί παρουσιάζει τις συμμετοχές της ομάδας στις διοργανώσεις της ΟΥΕΦΑ.
Εξωτερικοί σύνδεσμοι
Κατηγορία:Ποδοσφαιρικές ομάδες Νορβηγίας Κατηγορία:Ιδρύσεις ποδοσφαιρικών ομάδων το 1894
Μουζαφαρίδες (αποσαφήνιση)
Οι Μουζαφαρίδες ή Δυναστεία των Μουζαφαριδών μπορεί να αναφέρεται σε:
ΦΚ Κόπερ
Η ΦΚ Κόπερ είναι μια σλοβενική ποδοσφαιρική ομάδα με έδρα την πόλη Κόπερ. Ιδρύθηκε το 1920. Έδρα της ομάδας είναι το Bonifika Stadium, χωρητικότητας 4047 θεατών. Συμμετέχει στο Πρωτάθλημα ποδοσφαίρου Σλοβενίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1920 Κατηγορία:Ποδοσφαιρικές ομάδες Σλοβενίας Κατηγορία:Ποδοσφαιρικές ομάδες Γιουγκοσλαβίας
Βαλεντίνα: Έρωτας X-Large
Η Βαλεντίνα: Έρωτας X-Large (Ισπανικά: Mi Gorda Bella, Μετάφραση: Γλυκιά μου χοντρούλα) είναι τηλενουβέλα βενεζουελάνικης παραγωγής του 2002.
Πλοκή
Η ευτραφούλα Βαλεντίνα και ο ξάδερφος της Ορέστης ερωτεύονται κεραυνοβόλα μόλις συναντηθούν. Εμπόδιο στις επιδιώξεις τους και στον έρωτα τους η κακιά Ολίμπια (μητέρα του Ορέστη). Εν ολίγοις η Ολίμπια παριστάνει την καλή μητέρα και σύζυγο ενώ δεν είναι. Στο τέλος, βέβαια, ανακαλύπτουμε πως δεν είναι συγγενείς, οπότε και ζουν τον έρωτα τους χωρίς τύψεις.
Εξωτερικοί σύνδεσμοι
Κατηγορία:Βενεζουελάνικες τηλεοπτικές σειρές Κατηγορία:Τηλενουβέλες
ΦΚ Ντάτσια Κισινάου
Η ΦΚ Ντάτσια Κισινάου είναι μια μολδαβική ποδοσφαιρική ομάδα. Συμμετέχει στο Πρωτάθλημα ποδοσφαίρου Μολδαβίας. Το όνομα της ομάδας προέρχεται από τη Δακία, ένα αρχαίο πολιτισμό της περιοχής της σύγχρονης Μολδαβίας. Η ομάδα ιδρύθηκε το 1999. Έδρα της είναι το Stadionul Dacia χωρητικότητας 8550 θεατών.
Εξωτερικοί σύνδεσμοι
Κατηγορία:Ποδοσφαιρικές ομάδες Μολδαβίας Κατηγορία:Ιδρύσεις ποδοσφαιρικών ομάδων το 1999
Η θάλασσα μέσα μου
Το Η θάλασσα μέσα μου (πρωτότυπος τίτλος: Mar adentro) είναι ταινία του 2004 σε σκηνοθεσία, σενάριο, παραγωγή και μουσική του Αλεχάντρο Αμενάμπαρ. Βασίζεται στην πραγματική ιστορία του Ραμόν Σαμπέδρο.
Πλοκή
Κατά τη διάρκεια αυτής της προσπάθειάς του, γνωρίζει δύο γυναίκες, τη δικηγόρο Χούλια, που πάσχει από τη νόσο CADASIL, και την εργάτρια Ρόσα, που ζει με τα δύο μικρά παιδιά της. Οι δυο τους τον αποτρέπουν να το κάνει αυτό, όπως άλλωστε και η οικογένεια του Ραμόν, όμως εκείνος τους λέει πως μόνο όσοι τον αγαπούν πραγματικά θα τον βοηθήσουν να πεθάνει.
Στο τέλος, ο Ραμόν αποφασίζει να το πράξει μόνος του και πίνει νερό μαζί με υδροκυάνιο και πεθαίνει.
Βραβεία/Διακρίσεις
Η ταινία κέρδισε το Όσκαρ Καλύτερης Ξενόγλωσσης Ταινίας, τη Χρυσή Σφαίρα Καλύτερης Ξενόγλωσσης Ταινίας, το Βραβείο Satellite Καλύτερης Ξενόγλωσσης Ταινίας και το βραβείο Διεθνούς Ταινίας στο Φεστιβάλ της Βενετίας.
Στα βραβεία Γκόγια του 2005 κέρδισε σε 14 κατηγορίες: καλύτερης ταινίας, σκηνοθέτη, Α' ανδρικού ρόλου (Χαβιέρ Μπαρδέμ), Α' γυναικείου ρόλου (Λόλα Ντουένιας), Β' ανδρικού ρόλου (Κέλσο Μπουγάλο), Β' γυναικείου ρόλου (Μαμπέλ Ριβέρα), νέου ηθοποιού (Ταμάρ Νόβας), νέας ηθοποιού (Μπελέν Ρουέντα), φωτογραφίας, μαλλιών και μέικ απ, πρωτότυπης μουσικής, επίβλεψης παραγωγής, πρωτότυπου σεναρίου και ήχου. Ήταν υποψήφια σε άλλη μία: σχεδιασμού παραγωγής.
Επίσης, ήταν υποψήφια για τον Χρυσό Λέοντα και για το Βραβείο Ευρωπαϊκού Κινηματογράφου καλύτερης ταινίας.
Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης ως ταινία έναρξης''. ''
Παραπομπές
Κατηγορία:Ισπανικές ταινίες Κατηγορία:Γαλλικές ταινίες Κατηγορία:Ιταλικές ταινίες Κατηγορία:Ισπανόφωνες ταινίες Κατηγορία:Καταλανόφωνες ταινίες Κατηγορία:Ταινίες γυρισμένες στην Ισπανία Κατηγορία:Ταινίες με θέμα τον θάνατο Κατηγορία:Ταινίες σε σκηνοθεσία Αλεχάντρο Αμενάμπαρ Κατηγορία:Ταινίες βραβευμένες με Όσκαρ Καλύτερης Ξενόγλωσσης Ταινίας Κατηγορία:Βραβείο Γκόγια καλύτερης ταινίας Κατηγορία:Ταινίες του 2004 Κατηγορία:Ισπανικές δραματικές ταινίες Κατηγορία:Ισπανικές βιογραφικές ταινίες Κατηγορία:Γαλλικές δραματικές ταινίες Κατηγορία:Ιταλικές δραματικές ταινίες Κατηγορία:Ταινίες βασισμένες σε πραγματικά γεγονότα Κατηγορία:Ταινίες γυρισμένες στη Μαδρίτη Κατηγορία:Ταινίες γυρισμένες στη Βαρκελώνη Κατηγορία:Ταινίες με θέμα την αναπηρία